Hindi News

Local

Uttar pradesh

Meerut

UP CAA News Today | UP Muzaffarnagar Mulsims Women Supports Narendra Modi Over Citizenship Amendment Act

सीएए के समर्थन में मुस्लिम महिलाओं ने किया प्रदर्शन; बोलीं- शाहीन बाग में जो धरने पर बैठे, वे राजनीति का शिकार

7 महीने पहले



कॉपी लिंक

मुजफ्फरनगर के शिव चौक पर प्रदर्शन करतीं महिलाएं।

सोमवार को मुजफ्फरनगर के शिव चौक पर मुस्लिम महिलाओं ने सीएए के समर्थन में किया प्रदर्शन

हाथों में तिरंगा लेकर पीएम जिंदाबाद के लगाए नारे, कहा- पहले इस कानून को पढ़ें, फिर जताएं विरोध

मुजफ्फरनगर. नागरिकता संशोधन कानून (सीएए) के समर्थन में जहां दिल्ली के शाहीन बाग और उत्तर प्रदेश के कई जिलों में मुस्लिम महिलाएं धरने पर बैठी हैं, वहीं सोमवार को पश्चिमी यूपी मुजफ्फरनगर जिले में अलग तस्वीर देखने को मिली। यहां बैनर, पोस्टर व तिरंगे के साथ सड़क पर उतरी महिलाओं ने सीएए का समर्थन किया और शिव चौक पर प्रधानमंत्री नरेंद्र मोदी जिंदाबाद के नारे लगाए। प्रदर्शनकारियों ने कहा- जो लोग इस कानून का विरोध कर रहे हैं, वे बहके हुए हैं। अगर पीएम खिलाफ होते तो बेघर मुस्लिमों को घर बनवाकर क्यों देते?





ये भी पढ़े

13 जिलों से पीएफआई के 108 सदस्य गिरफ्तार, सीएए के विरोध प्रदर्शन के दौरान हिंसा भड़काने का आरोप

सीएए के समर्थन में प्रदर्शन की अगुवाई डा. एम समर गजनी कर रहे थे। उन्होंने कहा- आज हम व मुस्लिम समाज की तमाम मुस्लिम महिलाएं सीएए के समर्थन में हैं। क्योंकि हम प्रधानमंत्री नरेंद्र मोदी जी के साथ हैं, जो लोग देवबंद, दिल्ली के शाहीन बाग और लखनऊ में इस कानून के खिलाफ प्रदर्शन कर वो बहके हुए लोग हैं। उन्हें नहीं पता की हिंदुस्तान एक आजाद मुल्क है और यंहा सभी को आजादी है। फिर भी उन्हें किस बात की आजादी चाहिए? अगर मोदी जी मुस्लिमों के खिलाफ होते तो वो क्यों बेघर मुसलमानो को घर बनाकर देते? जो लोग अभी भी धरना प्रदर्शन कर रहे हैं हम उन्हें कहना चाहते हैं कि वो राष्ट्र की मुख्य धारा में वापस आ जाएं।





रूबी ने कहा- हम सीएए का समर्थन कर प्रदर्शन कर मुस्लिम लोगों को जागरूक करना चाहते हैं। दिल्ली और लखनऊ में धरना प्रदर्शन कर रहे लोगों के साथ राजनीति हो रही है। कांग्रेस और सपा वहां बैठे लोगों को बरगला रही है। हम उन लोगो से अपील करते हैं कि, जो लोग इस कानून का विरोध कर रहे है वे पहले इसे जान लें। देश व प्रदेश के विकास में प्रधानमंत्री नरेंद मोदी का साथ दें।